**Primer delovnega mesta Višji svetovalec:**

1. Iz Priloge I Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. [58/03](http://www.uradni-list.si/1/objava.jsp?sop=2003-01-2931), [81/03](http://www.uradni-list.si/1/objava.jsp?sop=2003-01-3879), [109/03](http://www.uradni-list.si/1/objava.jsp?sop=2003-01-4798), [43/04](http://www.uradni-list.si/1/objava.jsp?sop=2004-01-2001), [58/04 – popr.](http://www.uradni-list.si/1/objava.jsp?sop=2004-21-0082), [138/04](http://www.uradni-list.si/1/objava.jsp?sop=2004-01-5937), [35/05](http://www.uradni-list.si/1/objava.jsp?sop=2005-01-1236), [60/05](http://www.uradni-list.si/1/objava.jsp?sop=2005-01-2653), [72/05](http://www.uradni-list.si/1/objava.jsp?sop=2005-01-3222), [112/05](http://www.uradni-list.si/1/objava.jsp?sop=2005-01-4922), [49/06](http://www.uradni-list.si/1/objava.jsp?sop=2006-01-2093), [140/06](http://www.uradni-list.si/1/objava.jsp?sop=2006-01-6107), [9/07](http://www.uradni-list.si/1/objava.jsp?sop=2007-01-0390), [33/08](http://www.uradni-list.si/1/objava.jsp?sop=2008-01-1276), [66/08](http://www.uradni-list.si/1/objava.jsp?sop=2008-01-2865), [88/08](http://www.uradni-list.si/1/objava.jsp?sop=2008-01-3801), [8/09](http://www.uradni-list.si/1/objava.jsp?sop=2009-01-0210), [63/09](http://www.uradni-list.si/1/objava.jsp?sop=2009-01-2987), [73/09](http://www.uradni-list.si/1/objava.jsp?sop=2009-01-3242), [11/10](http://www.uradni-list.si/1/objava.jsp?sop=2010-01-0450), [42/10](http://www.uradni-list.si/1/objava.jsp?sop=2010-01-2177), [82/10](http://www.uradni-list.si/1/objava.jsp?sop=2010-01-4379), [17/11](http://www.uradni-list.si/1/objava.jsp?sop=2011-01-0759), [14/12](http://www.uradni-list.si/1/objava.jsp?sop=2012-01-0594), [17/12](http://www.uradni-list.si/1/objava.jsp?sop=2012-01-0685), [23/12](http://www.uradni-list.si/1/objava.jsp?sop=2012-01-0909), [98/12](http://www.uradni-list.si/1/objava.jsp?sop=2012-01-3794), [16/13](http://www.uradni-list.si/1/objava.jsp?sop=2013-01-0557), [18/13](http://www.uradni-list.si/1/objava.jsp?sop=2013-01-0655), [36/13](http://www.uradni-list.si/1/objava.jsp?sop=2013-01-1410), [51/13](http://www.uradni-list.si/1/objava.jsp?sop=2013-01-1976), [59/13](http://www.uradni-list.si/1/objava.jsp?sop=2013-01-2362), [14/14](http://www.uradni-list.si/1/objava.jsp?sop=2014-01-0437), [28/14](http://www.uradni-list.si/1/objava.jsp?sop=2014-01-1169), [43/14](http://www.uradni-list.si/1/objava.jsp?sop=2014-01-1799), [76/14](http://www.uradni-list.si/1/objava.jsp?sop=2014-01-3222), [91/14](http://www.uradni-list.si/1/objava.jsp?sop=2014-01-3686), [36/15](http://www.uradni-list.si/1/objava.jsp?sop=2015-01-1511), [57/15](http://www.uradni-list.si/1/objava.jsp?sop=2015-01-2397), [4/16](http://www.uradni-list.si/1/objava.jsp?sop=2016-01-0197), [44/16](http://www.uradni-list.si/1/objava.jsp?sop=2016-01-1971), [58/16](http://www.uradni-list.si/1/objava.jsp?sop=2016-01-2480), [84/16](http://www.uradni-list.si/1/objava.jsp?sop=2016-01-3646), [8/17](http://www.uradni-list.si/1/objava.jsp?sop=2017-01-0363), [40/17](http://www.uradni-list.si/1/objava.jsp?sop=2017-01-2054), [41/17](http://www.uradni-list.si/1/objava.jsp?sop=2017-01-2134) in [11/19](http://www.uradni-list.si/1/objava.jsp?sop=2019-01-0421):

## Delovno mesto: VIŠJI SVETOVALEC

|  |  |  |  |
| --- | --- | --- | --- |
| **Nazivi:** | **Stopnje naziva:** | **Zap. št. naziva** | **Zahtevane delovne izkušnje:** |
| Višji svetovalec I | IV. | 1 | 6 let |
| Višji svetovalec II | V. | 2 | 5 let |
| Višji svetovalec III | VI. | 3 | 4 leta |
| **Predpisana izobrazba:** | Najmanj visoka strokovna /prva stopnja/ | | |
| **Karierni razred:** | II. | | |
| **Plačna skupina:**  **Plačna podskupina:** | C  C2 | | |
| **Tarifni razred:** | VII/1 | | |
| **Posebni pogoji:** |  | | |
| Naloge:   * organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi; * sodelovanje pri oblikovanju sistemskih rešitev in drugih najzahtevnejših gradiv; * samostojna priprava zahtevnih analiz, razvojnih projektov, informacij, poročil in drugih zahtevnih gradiv; * vodenje in odločanje v zahtevnih upravnih postopkih; * vodenje najzahtevnejših upravnih postopkov; * samostojno opravljanje drugih zahtevnejših nalog. | | | |

1. Iz Aneksa št. 4 h Kolektivni pogodbi za državno upravo, uprave pravosodnih organov in uprave samoupravnih lokalnih skupnosti – tarifni del, Uradni list RS, št. 80/18:

|  |  |  |  |  |  |  |  |
| --- | --- | --- | --- | --- | --- | --- | --- |
| 39 | C027010 | VIŠJI SVETOVALEC | VII/2 | 1 | VIŠJI SVETOVALEC I | 39 | 45 |
| 40 | C027010 | VIŠJI SVETOVALEC | VII/2 | 2 | VIŠJI SVETOVALEC II | 37 | 42 |
| 41 | C027010 | VIŠJI SVETOVALEC | VII/2 | 3 | VIŠJI SVETOVALEC III | 35 | 40 |

Upoštevati je treba še, da določanje uradniških delovnih mest in nazive na teh delovnih mestih (poimenovanje nazivov in stopnje) ureja ZJU.

Glede napredovanja v višji naziv je treba upoštevati Uredbo o napredovanju uradnikov v nazive (Uradni list RS, št. [98/08](http://www.uradni-list.si/1/objava.jsp?sop=2008-01-4177), [16/09](http://www.uradni-list.si/1/objava.jsp?sop=2009-01-0561) in [19/10](http://www.uradni-list.si/1/objava.jsp?sop=2010-01-0818)), ki določa pogoje za napredovanje in v 5. členu potrebne ocene za napredovanje v višji naziv.

Uradnik napreduje, ko v nazivu iste stopnje, v času od zadnjega napredovanja, doseže trikrat oceno odlično ali štirikrat najmanj oceno zelo dobro ali petkrat najmanj oceno dobro. Uradnik napreduje tudi, ko glede na točkovanje ocen, določeno v uredbi, ki ureja napredovanje javnih uslužbencev v višji plačni razred, doseže 16 točk v štirih letih, pri čemer se število točk, določenih za oceno zadovoljivo, ne upošteva.

To pomeni, da mora javna uslužbenka v nazivu Višji svetovalec II doseči za napredovanje v naziv Višji svetovalec I v času od zadnjega napredovanja v višji naziv:

* trikrat oceno odlično ali
* štirikrat oceno zelo dobro ali
* petkrat oceno najmanj dobro.

Iz vprašanja izhaja, da naj bi javna uslužbenka 1. 5. 2016 napredovala v nazivu v Višji svetovalec III, kar je nerazumljivo, saj je to najnižji naziv na delovnem mestu Višji svetovalec, v katerem se začne opravljati delo in se v ta naziv ne more napredovati. Prav tako je treba upoštevati, da je javni uslužbenec lahko premeščen na drugo delovno mesto in se taka premestitev ne šteje kot napredovanje.

Napredovati v višji naziv je možno na delovnem mestu.